als_Latn dik_Latn sag_Latn
Një shqiptar është arrestuar në Itali nën akuzën e trafikut të kokainës. Në pranga ka rënë shtetasi me iniciale B.L, rezident në Rimini të Italisë. Mediat fqinje raportojnë se policia e kishte vënë shqiptarin në vëzhgim, teksa lëvizte i vetëm në rrugë.
Në këto momente, shtetasi B.L., me origjinë shqiptare bisedon me një person dhe i jep një dozë kokaine dhe policia ndërhyn dhe e arreston. Gjatë kontrollit në banesë , policia gjeti 2 kg, e cila ishte fshehur në një dollap të vendosur në tarracën e shtëpisë së tij.
Droga ishte e ndarë në 14 doza, ndërsa i janë gjetur edhe 1 145 euro të përfituara nga veprimtaria e jashtëligjshme si dhe materiale të ndryshme që shërbejnë për paketimin e lëndëve narkotike. I arrestuari është dërguar në burgun e Riminit dhe i është vendosur në dispozicion organeve të drejtësisë.
28 qershor 2017 (gazeta-Shqip.com)
als_Latn als_Latn als_Latn als_Latn